Diari Oficial de la Generalitat Valenciana


Sumari del DOGV 1360, del 03-08-1990 (1990/818383)

ORDRE de 23 de maig de 1990, de la Conselleria de Cultura, Educació i Ciència de la Generalitat Valenciana, per la qual es convoca el Programa Experimental del cicle inicial en centres d'EGB.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/23/(3)/dof/vci/html**

### Dades del document

Número de DOGV
:   1360

Data del DOGV
:   03-08-1990

Secció del DOGV
:   DISPOSICIONS GENERALS

Número del document
:   1990/818383


Data del document
:   23-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 de maig de 1990, de la Conselleria de Cultura, Educació i Ciència de la Generalitat Valenciana, per la qual es convoca el Programa Experimental del cicle inicial en centres d'EGB.  
La transformació del sistema educatiu exigeix que la intervenció pedagògica s?encamine a crear equips docents en els centres capaços de dissenyar i desplegar un projecte educatiu a partir del disseny curricular proposat per la Comunitat Valenciana. Es tracta d'adequar els. objectius educatius, els continguts i els mètodes d'ensenyament a la realitat sócio- cultural valenciana, d?acord amb les característiques pròpies del cicle inicial, per afavorir una pràctica docent innovadora.  
Per tot això i en virtut de les facultats que em confereix l'art. 35 de la llei de la Generalitat Valenciana 5/1983 de 30 de desembre, del Govern Valencià,  
ORDENE:  
1. En el curs 1990-91 s'iniciarà un programa experimentat de cicle inicial en centres públics i privats concertats, amb els objectius següents:  
a) Constatar la validesa del disseny curricular en l?educació primària i l'adequació als diferents contextos sócio- culturals.  
b) Elaborar i experimentar els materials necessaris per al desenvolupament del disseny curricular proposat.  
c) Aportar informació als programes de planificació de centres i determinar-ne els recursos didàctics més adequats.  
d) Contrastar les necessitats d'actualització i perfeccionament del professorat.  
2. En el curs 1990-91 s'iniciarà l?experimentació en el cicle inicial d'EGB (6-8 anys), i s'ampliarà progressivament en els cursos següents.  
3. Els centres d'EGB que vulguen participar en aquesta experimentació ho sol·licitaran a la Conselleria de Cultura, Educació i Ciència, mitjançant el procediment que s?especifica en l'apartat següent.  
4. Les sol·licituds s?ompliran segons el model que figura en l'annex i es presentaran, abans del 17 de setembre de 1990, en els corresponents serveis territorials de Cultura i Educació o per qualsevol dels procediments establerts en l'art. 66 de la Llei de Procediment Administratiu, i caldrà adjuntar-hi la documentació següent.  
a) Acta del claustre de professors amb acord favorable.  
b) Acta del consell escolar amb acord favorable a la sol·licitud.  
c) Projecte pedagògic propi per al curs 1990-91, que inclourà els criteris psicopedagògics, metodològics i organitzatius en què es fonamenta i el disseny de la seua aplicació didàctica, i també un informe sobre la realitat lingüística del centre.  
d) Informe de les condicions materials del centre, equipament i circumstàncies que puguen influir en l'adequat desenvolupament del procés experimental.  
e) Situació administrativa del professorat implicat en l?experiència.  
5. En la selecció dels centres, serà mèrit preferent participar en el pla experimental d'educació infantil, en el del cicle superior d'EGB o en el programa experimental de secundària obligatòria.  
6. Els centres seleccionats per al desenvolupament de l?experimentació podran establir en les unitats dels cicles experimentals una proporció de 25 alumnes per aula.  
7. La Direcció General d'Ordenació i Innovació Educativa, a la vista de les sol·licituds, determinarà els centres autoritzats i publicarà la resolució en el tauler d'anuncis dels serveis territorials de Cultura i Educació. Si algun centre autoritzat ha de ser donat de baixa en l?experimentació, necessitarà l'autorització prèvia de la direcció general esmentada.  
8. La Conselleria de Cultura, Educació i Ciència facilitarà els mitjans econòmics que considere necessaris per al desplegament adequat del programa en els centres seleccionats.  
9. La Direcció General d'Ordenació i Innovació Educativa resoldrà tots els dubtes que es plantegen i prendrà les mesures oportunes per a portar a terme la coordinació, seguiment, control i avaluació de la fase experimental del model educatiu proposat.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a dictar-les resolucions que estime necessàries per a l?execució i el desplegament del que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 23 de maig de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI